परन्तु सोनिया कांग्रेस ने इस पूरी रणनीति में एक भूल कर दी । जिस कन्हैया कुमार को उसके निर्दोष होने की प्रमाणपत्र देने के लिए तैयार किया उसकी हैसियत उस सिख समाज में क्या है , जिसने धरती के हिलने का सबसे ज़्यादा कष्ट भोगा ? जो प्रमाणपत्र उसे न्यायालयों से लेना चाहिए , सोनिया कांग्रेस वह कन्हैया कुमार से प्राप्त करके ही फूली नहीं समा रही । हो सकता है वह इस प्रमाण पत्र को भी न्यायालय में चल रहे मुक़द्दमों में बतौर सबूत ही पेश कर दे । कपिल सिब्बल इस प्रमाण पत्र की एक एक पंक्ति को परख रहे होंगे । सोनिया कांग्रेस को स्वयं को निर्दोष सिद्ध करने के लिए अंत में मिला भी तो कन्हैया कुमार । राहुल गान्धी को बधाई । लेकिन क्या के टी एस तुलसी और एच एस फूलका दोनों बतायेंगे कि कन्हैया कुमार अब किसकी राजनीति कर रहा है ?